stanford-oval/wikipedia huggingface dataset:
ניר ברקת
עמדותיו המדיניות

עמדותיו הפומביות של ברקת, כפי שהציג אותן במסגרת מסע הבחירות לעיריית ירושלים, שייכות למרכז-ימין הפוליטי. ברקת מספר בספרו שניסה לדחות את ביצוע תוכנית ההתנתקות באמצעות גישור בין רבנים בכירים לראש הממשלה אריאל שרון.
בשנת 2007 ברקת הצטרף ל"קדימה", מתוך נאמנות לשרון. לדבריו, עשה זאת לאחר ששרון התחייב בפניו שמעתה יחזק את ההתיישבות ביהודה ושומרון אך בתחילת שנת 2008 הודלפה לברקת תוכנית של חיים רמון, מבכיריה של "קדימה", לחלוקתה של ירושלים. ברקת ראה בכך סטייה מהדרך שבה האמין והודיע על פרישתו מ"קדימה".
בשנת 2008, עת כיהן כיו"ר האופוזיציה בעיריית ירושלים, הצטרף לסיור עם פעילי ימין המזוהים עם ההתיישבות היהודית בירושלים, בהם דוד בארי, יו"ר עמותת אלע"ד, ואריה קינג, יו"ר הקרן לאדמות ישראל. הסיור היה בשטחי "שער המזרח", אזור שפעילי הימין דרשו שתבנה בו שכונה שתחבר את הגבעה הצרפתית לשטחי E-1 שממזרח לירושלים. בחלוף כשישה חודשים (תחילת 2009), כאשר היה ראש העירייה, החל לקדם תוכנית להקמת מטמנת עפר ופסולת בניין, באותו מקום שבו הצהיר חודשים ספורים לפני כן שבכוונתו להקים בשער המזרח שכונה לסטודנטים. הוא טען שחיים רמון מנהל מגעים לחלוקת העיר והתנגד לכך בתוקף.
בשנת 2012 פרסם ברקת את תוכניתו למסירת שכונות ירושלמיות לניהול של הרשות הפלסטינית. יוזמה זו של ברקת כראש עיר, ספגה גינויים מהצד הימני הפוליטי.
בשנת 2012 החל לקדם בניית 300 יחידות דיור בשכונה היהודית קדמת ציון דרומית מזרחית לעיר העתיקה.
בשנת 2014 ברקת קידם את תוכנית ערב א-סוואחרה, שכללה בנייתן של כ-7,000 יחידות דיור לתושבי ג'בל מוכבר וערב א-סוואחרה. את התוכנית קידם האדריכל סינן עבד אל-קאדר, אדריכל ידוע, שבעברו (בין 2004–2007) השתתף בתכנון שכונת ערב א-סוואחרה יחד עם עמותת המתכננים "במקום". על רקע מהלכיו של ברקת לקידום תוכנית מתאר זו, עתרו לבית המשפט מספר גורמי ימין ובכללם עמותת עטרת כהנים ואריה קינג, חבר הקואליציה של ברקת.
במהלך היותו חבר כנסת, פרסם את "תוכנית העתיד ליהודה ושומרון" הכוללת הגדלת מספר התושבים היהודים (מתנחלים) ביהודה ושומרון ל-2 מיליון, הקמת 23 אזורי תעשייה ופיתוח התיירות דרך שביל סיפורי התנ"ך.
ספרו

"רץ למרחקים ארוכים", הוצאת ידיעות ספרים, 2019
אמצעי הלחימה של חזבאללה

איש חזבאללה מחזיק נשק נגד כלי טיס בתצוגה צבאית החוגגת 23 שנים לנסיגה הישראלית מלבנון, באראמתה, ג'זין, לבנון. 21 במאי 2023
חִזְבְּאַללַּה (בערבית: حزب الله) היא מיליציית גרילה וטרור ומפלגת ימין אסלאמיסטית-שיעית בלבנון. המפלגה הפרלמנטרית שהוקמה על ידי חזבאללה היא הנציגה הבולטת של בני העדה השיעית בלבנון, יחד עם מפלגת "אמל".
חזבאללה הוקם כמיליציה ב־1982 (באופן רשמי ב־1984). קיימות עדויות רבות לכך שאיראן בנתה, מימנה וציידה את חזבאללה, ולכך שפעולות הטרור של הארגון נעשות בשיתוף פעולה מלא עם המשטר האיראני ובהוראתו. ההערכות הן כי החזבאללה מחזיק בין 40,000 ל-120,000 רקטות וטילים, יותר מרוב מדינות העולם. הערכות ישראליות משערות כי מספר הרקטות והטילים שבהן מחזיק חזבאללה, הוא מעל ל-150,000.
זוהי רשימה של חלק מהציוד הצבאי המשמש את הזרוע הצבאית של חזבאללה.
אמצעי לחימה נגד טנקים

אמצעי לחימה נגד טנקים (בר"ת נ"ט) הם אמצעי לחימה שמטרתם לנטרל טנקים וכלי רכב משוריינים אחרים של האויב. ב־2016 הוערך שלארגון אלפי טילים נגד טנקים.
| תמונה | אמצעי | סוג | כמות | ארץ מקור | הערות |
| --- | --- | --- | --- | --- | --- |
|  | RPG-7 | רקטה נגד טנקים | לא ידוע | ברית המועצות ברית המועצות |  |
|  | RPG-29 | רקטה נגד טנקים | לא ידוע | ברית המועצות ברית המועצות |  |
|  | RPG-30 | רקטה נגד טנקים | לא ידוע | רוסיה רוסיה | נטען על ידי גורמי ביטחון ישראליים. |
|  | סאעקה | טיל נגד טנקים | לא ידוע | איראן איראן | גרסה איראנית ל-M47 Dragon האמריקני |
|  | סאגר | טיל נגד טנקים | 500 ומעלה | ברית המועצות ברית המועצות |  |
|  | רעד | טיל נגד טנקים | לא ידוע | איראן איראן | גרסה איראנית ל-9M14 מליוטקה הסובייטי |
|  | 9M111 פאגוט | טיל נגד טנקים | 50 ומעלה | ברית המועצות ברית המועצות |  |
|  | 9M113 קונקורס | טיל נגד טנקים | 50 ומעלה | ברית המועצות ברית המועצות |  |
|  | 9M133 קורנט | טיל נגד טנקים | לא ידוע | רוסיה רוסיה |  |
|  | טאוסאן | טיל נגד טנקים | לא ידוע | איראן איראן | גרסה איראנית ל-9M113 קונקורס הסובייטי |
|  | 9K115-2 מטיס-M | טיל נגד טנקים | 50 ומעלה | רוסיה רוסיה |  |
|  | BGM-71 טאו | טיל נגד טנקים | 10 ומעלה | ארצות הברית ארצות הברית | סופק מארצות הברית לאיראן בימי השאה, ומשם לאחר המהפכה האיראנית לידי חזבאללה |
|  | טופאן | טיל נגד טנקים | לא ידוע | איראן איראן | גרסה איראנית ל-BGM-71 טאו האמריקני |
|  | מילאן | טיל נגד טנקים | לא ידוע | צרפת צרפת |  |
|  | M40 | תותח ללא רתע נגד טנקים | לא ידוע | ארצות הברית ארצות הברית |  |
|  | אלמאס | טיל נגד טנקים | לא ידוע | איראן איראן | מבוסס על הנדסה לאחור של טיל ספייק ישראלי, קיימים 3 דגמים: אלמאס 1 עם טווח של 4 ק"מ, אלמאס 2 עם טווח של 8 ק"מ, ואלמאס 3 עם טווח של 16 ק"מ. |
|  | סאגרה 2 |  | איראן איראן | לא ידוע | גרסה איראנית של M47 Dragon |
כלי טיס בלתי מאוישים

פרק זה טעון שכתוב. אנא תרמו לוויקיפדיה .  הסיבה היא שהוא לא מעודכן, בעיקר הטבלה.
כלי טיס בלתי מאויש (כטב"ם) או כלי טיס מאויש מרחוק (כטמ"ם) הוא כלי טיס, בדרך כלל מטוס או רחפן רב-להב אשר אינו מאויש ומוטס מרחוק.
חזבאללה מפעיל כטב"מים מסוגים רבים, רובם כטב"מים מתאבדים שמטרתם להתרסק על המטרה עם חומר נפץ ובכך לפגוע בה.
לפי השערות של מרכז מחקר וחינוך עלמה (Alma Research and Education Center) משנת 2022, החזבאללה מחזיק במעל ל-2,000 כלי טיס בלתי מאוישים.
במהלך הלחימה בחזית הצפונית במלחמת חרבות ברזל, שיגר חזבאללה למעלה מ-2,000 כטב"מים מדגמים שונים שגרמו להרוגים ולנזק. צה"ל הצליח ליירט כ-80% מהכטב"מים ששיגר חזבאללה.
| תמונה | אמצעי | סוג | כמות | ארץ מקור |
| --- | --- | --- | --- | --- |
|  | מוהאג'ר 4 | כלי טיס בלתי מאויש | 8 | איראן איראן |
|  | אבאביל 2 | כלי טיס בלתי מאויש | 12 ומעלה | איראן איראן |
|  | אבאביל 3 | כלי טיס בלתי מאויש | לא ידוע | איראן איראן |
|  | שאהד 129 | כלי טיס בלתי מאויש | לא ידוע | איראן איראן |
|  | יאסיר | כלי טיס בלתי מאויש | לא ידוע | איראן איראן |
|  | הוד הוד 2 ("Hud Hud II") | כלי טיס בלתי מאויש למעקב וסיור (ISTAR) | לא ידוע | איראן איראן |
כלי רכב

כלי רכב כוללים: טנקים, נושאי גייסות משוריינים (נגמ"ש), תותח מתנייע (תומ"ת), רכבי שטח, רכב טקטי לא סטנדרטי וכלי רכב רגילים.
| תמונה | אמצעי | סוג | כמות | ארץ מקור | הערות |
| --- | --- | --- | --- | --- | --- |
|  | T-55/54 | טנק מערכה | עשרות | ברית המועצות ברית המועצות | שלל מאמצעי הלחימה של צבא דרום לבנון |
|  | T-62 | טנק מערכה | לא ידוע | ברית המועצות ברית המועצות | מופעל במסגרת מלחמת האזרחים בסוריה |
|  | T-72 | טנק מערכה | יותר מ-60 1 מסוג T-72AV | ברית המועצות ברית המועצות | מופעל במסגרת מלחמת האזרחים בסוריה |
|  | T-90 | טנק מערכה | לא ידוע | ברית המועצות ברית המועצות | מופעל במסגרת מלחמת האזרחים בסוריה |
|  | BMP-1 | נגמ"ש לחימה זחלי | לא ידוע | ברית המועצות ברית המועצות | מופעל במסגרת מלחמת האזרחים בסוריה |
|  | M-113 | נגמ"ש זחלי | 3 או יותר | ארצות הברית ארצות הברית | סיבת הגעת הנגמ"ש לידי הארגון לא ידועה |
|  | BTR-50 | נגמ"ש זחלי | לא ידוע | ברית המועצות ברית המועצות | שלל מאמצעי הלחימה של צבא דרום לבנון |
|  | BTR-152 | נגמ"ש גלגלי | לא ידוע | ברית המועצות ברית המועצות | שלל מאמצעי הלחימה של צבא דרום לבנון |
|  | BRDM-2 | נגמ"ש גלגלי | לא ידוע | ברית המועצות ברית המועצות | שלל מאמצעי הלחימה של צבא דרום לבנון |
|  | 2S1 Gvozdika | תותח מתנייע | 3 או יותר | ברית המועצות ברית המועצות | מופעל במסגרת מלחמת האזרחים בסוריה |
|  | סאפיר | רכב שטח | עשרות | איראן איראן | מופעל במסגרת מלחמת האזרחים בסוריה |
|  | רכב לחימה מאולתר | רכב טקטי לא סטנדרטי (NSTV) | 100-1000+ |  | בשימוש נרחב, חלק נגנבו מהמדינה האסלאמית ומהאופוזיציה הסורית |
|  | כלי רכב למעבר אזרחי | מרצדס-בנץ, וולוו, איסוזו טויוטה, יונדאי מוטור, קיה ועוד | 100-1000+ |  | בשימוש נרחב |
נשקים נגד כלי טיס

נשקים נגד כלי טיס לעיתים נקראים גם נ"מ (נגד מטוסים). הם מציינים את אמצעי הלחימה שמטרתם היא הגנה אווירית ("מטרייה אווירית") ויירוט כלי טיס של האויב.
| תמונה | אמצעי | סוג | כמות | ארץ מקור | הערות |
| --- | --- | --- | --- | --- | --- |
|  | AZP S-60 | תותח אוטומטי נגד מטוסים | 2 או יותר | ברית המועצות ברית המועצות |  |
|  | ZU-23-2 | תותח אוטומטי נגד מטוסים | לא ידוע | ברית המועצות ברית המועצות |  |
|  | ZSU-23-4 | נשק אוטומטי נגד מטוסים (SPAAG) | לא ידוע | ברית המועצות ברית המועצות |  |
|  | SA-7 | טיל כתף נגד מטוסים | כמאה | ברית המועצות ברית המועצות | הופעל במלחמת לבנון השנייה נגד מסוקי ומטוסי חיל האוויר הישראלי |
|  | SA-14 | טיל כתף נגד מטוסים | עשרות | ברית המועצות ברית המועצות |  |
|  | SA-16 | טיל כתף נגד מטוסים | לא ידוע | ברית המועצות ברית המועצות |  |
|  | SA-18 | טיל כתף נגד מטוסים | לא ידוע | ברית המועצות ברית המועצות |  |
|  | FIM-92 סטינגר | טיל כתף נגד מטוסים | לא ידוע | ארצות הברית ארצות הברית | הגיע לידי הארגון מאפגניסטן |
|  | QW-1 | טיל כתף נגד מטוסים | עשרות | הרפובליקה העממית של סין הרפובליקה העממית של סין |  |
|  | Misagh-1 | טיל כתף נגד מטוסים | לא ידוע | איראן איראן | גרסה איראנית של QW-1 הסינית |
|  | Misagh-2 | טיל כתף נגד מטוסים | לא ידוע | איראן איראן | גרסה איראנית משופרת של QW-1 הסינית |
נשקים נגד כלי טיס > טילי קרקע-אוויר

טיל קרקע־אוויר (טק"א) הוא שם כולל למערכות הגנה מפני כלי טיס, באמצעות שיגור טילים לעברם על ידי כוחות קרקעיים.
| תמונה | אמצעי | סוג | ארץ מקור | הערות |
| --- | --- | --- | --- | --- |
|  | SA-8 | טיל קרקע-אוויר | ברית המועצות ברית המועצות |  |
|  | SA-17 | טיל קרקע-אוויר | ברית המועצות ברית המועצות |  |
|  | סאיאד 2 | טיל קרקע-אוויר | איראן איראן | שרידים של הטיל נמצאו לאחר ירוט במאי 2024 |
טילים נגד ספינות

טיל נגד ספינות הוא טיל שתוכנן להשגת פגיעה אפקטיבית בכלי שיט על-מימיים. חזבאללה מחזיק במספר מוגבל של טילים נגד ספינות.
| תמונה | אמצעי | סוג | כמות | ארץ מקור | הערות |
| --- | --- | --- | --- | --- | --- |
|  | יאחונט | טיל נגד ספינות | 12-100 | רוסיה רוסיה |  |
|  | C-701 | טיל נגד ספינות | לא ידוע | הרפובליקה העממית של סין הרפובליקה העממית של סין, איראן איראן |  |
|  | C-802 | טיל נגד ספינות | 8+ | הרפובליקה העממית של סין הרפובליקה העממית של סין, איראן איראן | הופעלה במלחמת לבנון השנייה נגד הסטי"ל אח"י חנית. ייתכן שמדובר בנור האיראני. |
נשקים קלים

נשק קל (נק"ל) הוא שם כולל לכלי ירייה קלים לשימוש והחזקה, היורים תחמושת קליעית ומיועדים בדרך כלל לפגיעה ישירה ביצורים חיים. מקובל להגדיר את הנשקים הקלים כאמצעי לחימה שחייל מסוגל לסחוב ולתפעל באופן אישי.
| תמונה | אמצעי | סוג | ארץ מקור | הושג מ | הערות |
| --- | --- | --- | --- | --- | --- |
|  | SKS | רובה צלפים חצי-אוטומטי | ברית המועצות ברית המועצות | לא ידוע |  |
|  | רובה צלפים דרגונוב | רובה צלפים חצי-אוטומטי | ברית המועצות ברית המועצות | לא ידוע |  |
|  | אוסיריס T-5000 | רובה צלפים בריחי | רוסיה רוסיה | לא ידוע |  |
|  | AK-47 | רובה סער סובייטי | ברית המועצות ברית המועצות |  | בשימוש רחב |
|  | AK-74 | רובה סער סובייטי | ברית המועצות ברית המועצות |  | בשימוש רחב |
|  | AKM | רובה סער סובייטי | ברית המועצות ברית המועצות |  | בשימוש רחב |
|  | רובה M16 | רובה סער אמריקאי | ארצות הברית ארצות הברית | המדינה האסלאמית המדינה האסלאמית האופוזיציה הסורית לבנון לבנון | חלק ככל הנראה נגנבו מהמדינה האסלאמית ומהאופוזיציה הסורית |
|  | רובה M4 | רובה סער (קרבין) אמריקאי | ארצות הברית ארצות הברית | לא ידוע | בשימוש בידי הכוחות המיוחדים של חזבאללה |
|  | מקלע PK | מקלע | ברית המועצות ברית המועצות |  | בשימוש נרחב |
|  | מאג | מקלע | בלגיה בלגיה | לא ידוע |  |
|  | M240 | מקלע | בלגיה בלגיהארצות הברית ארצות הברית | לא ידוע |  |
|  | M1919 בראונינג | מקלע | ארצות הברית ארצות הברית | לא ידוע |  |
רקטות

רקטה היא עצם גלילי שנע באמצעות מנוע רקטי ובניגוד לטיל מונחה אין לו מערכת ניווט והנחיה. הרקטות משוגרות ממשגרי רקטות
| תמונה | אמצעי | סוג | קוטר (במ"מ) | ראש קרב (בק"ג) | טווח (בק"מ) | כמות | ארץ מקור |
| --- | --- | --- | --- | --- | --- | --- | --- |
|  | משגר רקטות 63 ("סוג 63") | משגר רקטות | 107 | לא ידוע | 8 | "הרבה" | הרפובליקה העממית של סין הרפובליקה העממית של סין |
|  | בורכאן | רקטה עתירת משקל | לא ידוע | 100–500 | 10 | לא ידוע | חזבאללה חזבאללה (בשיתוף פעולה עם איראן איראן) |
|  | פלק 1 | רקטה ארטילרית | 240 | 50 | 9–10 | לא ידוע | איראן איראן |
|  | פלק 2 | רקטה ארטילרית | 303 | 120 | 11 | לא ידוע | איראן איראן |
|  | גראד (קטיושה) | רקטה ארטילרית | 122 | 21 | 40 | לא ידוע | ברית המועצות ברית המועצות |
|  | BM-27 אוראגן | משגר רקטות | 220 | 100 | 40 | לא ידוע | ברית המועצות ברית המועצות |
|  | פג'ר 3 | רקטה ארטילרית | 240 | 45 | 43 | >100+ | איראן איראן |
|  | פג'ר 5 | רקטה ארטילרית | 333 | 90 | 75 | לא ידוע | איראן איראן |
|  | M-302 | רקטה ארטילרית | 302 | 175 | 100 | לא ידוע | סוריה סוריה |
|  | נאזעאת | רקטה ארטילרית | 356 | לא ידוע | 100–130 | לא ידוע | איראן איראן |
|  | זלזאל 1 | רקטה ארטילרית | לא ידוע | 600 | 125–160 | לא ידוע | איראן איראן |
|  | זלזאל 2 | רקטה ארטילרית | 610 | 600 | 200–250 | בסביבות 500 | איראן איראן |
|  | פאתח 110 | טיל בליסטי | 610 | 500–650 | 250 | 40-700 | איראן איראן |
|  | M-600 | טיל בליסטי | 610 | 500–650 | 250 | לא ידוע | סוריה סוריה |
|  | סקאד D | טיל בליסטי | 880 | 500 | 700 | לא ידוע | סוריה סוריה |
אמצעי לחימה שהחזקתם שנויה במחלוקת

להלן אמצעי לחימה שהחזקתם בידי חזבאללה שנויה במחלוקת בשל אי-תיעוד מספק, הכחשה או סיבות אחרות.
| תמונה | אמצעי | סוג | ארץ מקור | קוטר (מ״מ) | סיבה |
| --- | --- | --- | --- | --- | --- |
|  | SA-22 | טיל קרקע-אוויר | רוסיה רוסיה |  | הוכחש על ידי רוסיה |
|  | S-300 | טיל קרקע-אוויר | ברית המועצות ברית המועצות |  | נטען על ידי חזבאללה |
|  | סאיאד | טיל קרקע-אוויר | איראן איראן |  | שנוי במחלוקת |
|  | פנצרפאוסט 3 | רקטה נגד טנקים | גרמניה המערבית גרמניה המערבית |  | שנוי במחלוקת |
אדוארד נורטון

| --- | --- |

אדוארד נורטון, 2009
 לידה:  18 באוגוסט 1969 (בן 55) בוסטון, מסצ'וסטס, ארצות הברית
 מדינה:  ארצות הברית 
 תקופת הפעילות:  מ-1993
 מקום לימודים:  תיכון ויילד לייק (1987)  אוניברסיטת ייל (1991)  קולג' עזרא סטיילס  קולג' ייל 
 בן או בת זוג:  שאונה רוברטסון (2012–?) 
 צאצאים:  Atlas Norton 
 מספר צאצאים:  1
 פרסים והוקרה:  פרס גלובוס הזהב לשחקן המשנה הטוב ביותר - סרט קולנוע (1996)  פרס אגודת מבקרי הקולנוע של בוסטון לשחקן המשנה הטוב ביותר (1996)  פרס אגודת מבקרי הקולנוע של לוס אנג'לס לשחקן המשנה הטוב ביותר (1996)  פרס סטלייט לשחקן הטוב ביותר בסרט דרמה (1999) 
 פרופיל ב-IMDb
 
אדוארד האריסון נורטון (באנגלית: Edward Harrison Norton; נולד ב-18 באוגוסט 1969) הוא שחקן וקולנוען אמריקאי.
לאחר שסיים את לימודיו באוניברסיטת ייל ב-1991 עם תואר ראשון בהיסטוריה, הוא עבד כמה חודשים ביפן לפני שעבר למנהטן כדי להתמקד בקריירת משחק. הוא זכה להכרה מיידית ולשבחי המבקרים על הופעת הבכורה שלו בסרט "פחד ראשוני" (1996), שזיכה אותו בפרס גלובוס הזהב לשחקן המשנה הטוב ביותר ובמועמדות לפרס אוסקר. תפקידו כנאו-נאצי בסרט "אמריקה X"‏ (1998) זיכה אותו במועמדות לפרס האוסקר לשחקן הטוב ביותר. הוא גם שיחק בסרטו של דייוויד פינצ'ר "מועדון קרב" (1999), שזכה למעמד של סרט פולחן.
נורטון הקים את חברת ההפקות 'Class 5 Films' בשנת 2003, וביים ואו הפיק את הסרטים "לשמור אמונים" (2000), "בלב העמק" (אנ') (2005) ו"הצעיף הצבעוני" (2006).
הוא המשיך לזכות לשבחי הביקורות על תפקידי המשחק שלו בסרטים כמו "הפריצה" (אנ'), (2001) "השעה ה-25" (2002) של ספייק לי, "אמן האשליות" (2006), ובסרטיו של וס אנדרסון "ממלכת אור הירח" (2012) ו"מלון גרנד בודפשט" (2014). ההצלחות המסחריות הגדולות ביותר שלו היו בסרטים "דרקון האדום" (2002), בסרטו של רידלי סקוט"ממלכת גן עדן" (2005), "הענק הירוק" (2008) ו"זהות גנובה" (אנ') (2012). על תפקידו בקומדיה השחורה של אלחנדרו גונסלס איניאריטו "בירדמן" (2014), זכה נורטון במועמדות נוספת לפרס אוסקר לשחקן המשנה הטוב ביותר. בהמשך, ביים ושיחק בסרט הפשע "עיר יתומה"(2019), וכיכב בסרטו של ריאן ג'ונסון "רצח כתוב היטב: תעלומה יוונית" (2022).
ביוגרפיה

נורטון נולד בבוסטון, מסצ'וסטס והוא גדל בקולומביה, מרילנד. אמו, רובין רוז', שעסקה בהוראת אנגלית, נפטרה מסרטן המוח בשנת 1997. אביו, אדוארד ג'יימס נורטון, הוא עורך דין הפועל למען צדק סביבתי באסיה. לנורטון שני אחים הצעירים ממנו, מולי וג'ים, שעמם שיתף פעולה במקצועו.
נורטון סיים את לימודיו בתיכון "Wilde Lake" שבקולמביה ב-1987. הוא למד באוניברסיטת ייל, שם הופיע בהפקות של האוניברסיטה לצד פול ג'יאמטי ורון ליווינגסטון, ב-1991 סיים שם את לימודיו עם תואר ראשון בהיסטוריה. לאחר מכן עבד נורטון באוסקה, שביפן, כיועץ בחברה של סבו. נורטון דובר מעט יפנית.
קריירה

נורטון עבר לניו יורק והחל את קריירת המשחק שלו בהצגות אוף ברודוויי.
בשנת 1996 התפרסם לראשונה עקב תפקיד המשחק הראשון שלו בסרט "פחד ראשוני", עליו קיבל ביקורות מעורבות. חרף זאת זכה בפרס גלובוס הזהב והיה מועמד לפרס אוסקר לשחקן המשנה הטוב ביותר.
ב-1998 שיחק נורטון בסרט "אמריקה X" בתפקיד דרק ויניארד הנאו-נאצי. תפקיד זה נחשב לאחד התפקידים הטובים של נורטון, ועל תפקידו בסרט היה מועמד לפרס אוסקר לשחקן הטוב ביותר. באותה שנה שיחק גם בסרט "ההימור האחרון" לצד השחקן מאט דיימון.
ב-1999 כיכב בסרט "מועדון קרב" של דייוויד פינצ'ר, המבוסס על רומן באותו השם של צ'אק פלאניוק. עבור תפקידו בסרט, לקח נורטון שיעורים באיגרוף, טאקוונדו והיאבקות. "מועדון קרב" הוקרן בהופעת בכורה בפסטיבל הסרטים של ונציה. נורטון, במהלך קידום הסרט אמר: "אני מרגיש ש'מועדון קרב' באמת, במובן מסוים... בחן את הייאוש והשיתוק שאנשים מרגישים לנוכח מערכת הערכים הזאת שענף הפרסום הוריש לנו".
בשנת 2000 התנסה גם בהפקה ובבימוי, בקומדיה הרומנטית "לשמור אמונים".
בשנת 2002 כיכב בסרטו של ברט ראטנר "דרקון אדום", בסרטה של ג'ולי טיימור "פרידה", ובסרטו של ספייק לי "השעה ה-25". באותה שנה שיחק בחידוש של אוף ברודוויי למחזה "שרוף את זה" (אנ') פרי עיטו של לנפורד וילסון (אנ') שעלה לראשונה ב-1987.
בשנת 2005 זכה לביקורות נלהבות על משחקו בסרט "ממלכת גן עדן". בסרט גילם את בלדווין הרביעי, מלך ירושלים החולה בצרעת.
ב-2006 כיכב בסרט העצמאי "אמן האשליות", שהוקרן לראשונה בפסטיבל סאנדנס. באותה שנה כיכב בתפקיד ראשי בסרט הצעיף הצבעוני לפי ספרו של סומרסט מוהם.
ב-2008 גילם נורטון את דמותו של ברוס באנר, האלטר אגו לגיבור-העל הענק הירוק של מארוול קומיקס, בסרט "הענק הירוק".
בשנת 2012 שיחק בתפקיד ראשי בקומדיה הרומנטית "ממלכת אור הירח" בבימויו של וס אנדרסון.
בשנת 2014 השתתף נורטון בקומדיה השחורה "בירדמן" בבימויו של אלחנדרו גונסלס איניאריטו בתפקיד שחקן התיאטרון מייק שיינר. על משחקו בסרט קיבל מועמדות לפרס גלובוס הזהב ולפרס האוסקר לשחקן המשנה הטוב ביותר. בנוסף באותה השנה השתתף נורטון בדרמה הקומית "מלון גרנד בודפשט" בבימויו של וס אנדרסון, בתפקיד הנקלס מפקח המשטרה.
בשנת 2016 גילם את וויט יארדשם בסרט הדרמה והפנטזיה "יופי נסתר" לצד ויל סמית'.
בשנת 2019 ביים וכיכב בעיבוד הקולנועי "עיר יתומה", המבוסס על רומן משנת 1999 באותו שם מאת ג'ונתן לת'ם.
חייו האישיים

נורטון ידוע בשל הסתייגותו ממעמד הסלבריטי, ואף אמר: "אם אי פעם אצטרך להפסיק לקחת את הרכבת התחתית, אני אקבל התקף לב".
הוא הצהיר בראיונותיו שהוא מעריץ של בולטימור אוריולס, ואף היה מעורב רבות בפעילויות הפרישה של קאל ריפקן ג'וניור.
יצא עם הזמרת קורטני לאב בשנים 1999-1996, ועם השחקנית סלמה הייק בשנים 2003-1999. הוא ביטל אירוסין עם שתיהן.
אחרי ארבע שנים של מערכת יחסים התארס ב-2011 למפיקת הסרטים הקנדית שונה רוברטסון (אנ'), והם נישאו ב-29 בנובמבר 2012. לזוג ילד אחד, אטלס נורטון, שנולד במרץ 2013.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1996 | פחד ראשוני | אהרון סטמפלר | פרס גלובוס הזהב לשחקן המשנה הטוב ביותר - סרט קולנוע  מועמד פרס אוסקר לשחקן המשנה הטוב ביותר  מועמד פרס באפט"א לשחקן הטוב ביותר בתפקיד משנה  מועמד פרס סאטורן לשחקן המשנה הטוב ביותר (אנ') |
| 1996 | כולם אומרים אני אוהב אותך | הולדן ספנס |  |
| 1996 | לארי פלינט: האיש והסקנדל | אלן אייזקמן (אנ') |  |
| 1998 | ההימור האחרון (אנ') | לסטר מרפי |  |
| 1998 | אמריקה X | דרק ויניארד | מועמד פרס אוסקר לשחקן הטוב ביותר  מועמד פרס סאטורן לשחקן הטוב ביותר (אנ') |
| 1999 | מועדון קרב | המספר |  |
| 2000 | לשמור אמונים | האב בריאן פין | גם במאי ומפיק |
| 2001 | הפריצה (אנ') | ג'ק טלר | שכתוב תסריט |
| 2002 | סמוצ'י חייב למות | שלדון מופס / סמוצ'י הקרנף |  |
| 2002 | פרידה | נלסון רוקפלר | שכתוב תסריט |
| 2002 | דרקון אדום | ויל גראהם (אנ') |  |
| 2002 | השעה ה-25 | מונטי ברוגן | גם מפיק-שותף |
| 2003 | הג'וב האיטלקי | סטיב פרייזלי |  |
| 2004 | רישיון לגנוב (אנ') | עצמו | ללא קרדיט |
| 2005 | ממלכת גן עדן | בלדווין הרביעי, מלך ירושלים |  |
| 2005 | בלב העמק (אנ') | הרלן פיירפקס קורות׳רס | גם מפיק |
| 2006 | אמן האשליות | אייזנהיים |  |
| 2006 | הצעיף הצבעוני | וולטר פיין | גם מפיק  מועמד פרס אינדפנדנט ספיריט לשחקן הטוב ביותר (אנ') (2007) |
| 2008 | הענק הירוק | ברוס באנר / הענק הירוק | שכתוב תסריט |
| 2008 | גאווה ותהילה (אנ') | ריי טירניי |  |
| 2008 | Bustin Down The Door | הקריין | סרט דוקומנטרי |
| 2009 | המצאת השקר (אנ') | שוטר תנועה |  |
| 2009 | צלו של ביל (אנ') | ביל ובריידי קינקייד | גם מפיק |
| 2010 | סטון | ג'רלד "סטון" קריסון |  |
| 2012 | ממלכת אור הירח | ראש שבט הצופים |  |
| 2012 | הדיקטטור | בתפקיד עצמו | ללא קרדיט |
| 2012 | זהות גנובה (אנ') | אריק באייר |  |
| 2012 | תודה ששיתפתם (אנ') |   | מפיק בפועל |
| 2014 | מלון גרנד בודפשט | פקד הנקלס |  |
| 2014 | בירדמן | מייק שיינר | מועמד פרס אוסקר לשחקן המשנה הטוב ביותר  מועמד פרס גלובוס הזהב לשחקן המשנה הטוב ביותר - סרט קולנוע   מועמד פרס באפט"א לשחקן הטוב ביותר בתפקיד משנה   מועמד פרס גילדת שחקני המסך לשחקן המשנה הטוב ביותר (אנ')   מועמד פרס אינדפנדנט ספיריט לשחקן המשנה הטוב ביותר (אנ') |
| 2016 | מסיבת נקניקיות | סמי בייגל ג'וניור | דיבוב |
| 2016 | יופי נסתר | וויט יארדשם |  |
| 2016 | האחים השומרים (אנ') | יו לי | דיבוב |
| 2018 | אי הכלבים | רקס | דיבוב |
| 2018 | גוטי (אנ') |   | מפיק בפועל |
| 2019 | אליטה: מלאך קרב | נובה |  |
| 2019 | עיר יתומה | ליונל | גם במאי, תסריטאי ומפיק |
| 2021 | הכרוניקה הצרפתית | החוטף |  |
| 2022 | רצח כתוב היטב: תעלומה יוונית | מיילס ברון |  |
| 2023 | אסטרואיד סיטי | קונרד ארפ |  |
| 2024 | אנונימי לגמרי | פיט סיגר |  מקום שלישי בפרס איגוד המבקרים האמריקני בשחקן המשנה הטוב ביותר  מועמד פרס גלובוס הזהב לשחקן המשנה הטוב ביותר - סרט קולנוע  מועמד פרס סטלייט לשחקן הטוב ביותר בתפקיד משנה |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000, 2013 | משפחת סימפסון | דבון בראדלי / אלייז'ה הופר | דיבוב; 2 פרקים |
| 2009 | משפחה מודרנית | איזי לאפונטן | פרק: "Great Expectations" |
| 2009 | אובמה: מאחורי הקלעים (אנ') |   | סרט טלוויזיה תיעודי של HBO; מפיק  מועמד פרס אמי לבידור בפריים טיים לספיישל דוקומנטרי יוצא מן הכלל (אנ') (2010) |
| 2013 | סאטרדיי נייט לייב | אוון וילסון | פרק: "Edward Norton/Janelle Monáe" |
| 2018 | שאלו את היסטוריבוטס (אנ') | גארי | פרק: "What Is Electricity?"  מועמד פרס אמי לבידור בשעות היום לשחקן יוצא מן הכלל בסדרת ילדים (אנ') (2019) |
| 2023 | אקסטרפולציות (אנ') | ג'ונתן צ'ופין | 2 פרקים |
| 2024 | מסיבת נקניקיות: פודטופיה (אנ') | סמי בייגל ג'וניור | דיבוב; 8 פרקים |
המנון צרפת

| --- | --- |

קלוד-ז'וזף רוז'ה דה ליל, מחבר ומלחין ההמנון, חותם עליו בשטרסבורג
 מדינה:  צרפת צרפת
 שפה:  צרפתית
 מילים:  קלוד-ז'וזף רוז'ה דה ליל
 לחן:  קלוד-ז'וזף רוז'ה דה ליל
 תאריך מעמד רשמי:  1795
 ‏האזנהקובץ:La Marseillaise.ogg‏Ⓘ‏
לה מרסֵיֶיז (בצרפתית: La Marseillaise) הוא ההמנון הלאומי של צרפת.
היסטוריה

ההמנון חובר בשנת 1792, בעיצומה של המהפכה הצרפתית, בידי קצין צבא בשם רוז'ה דה ליל. ההמנון נקרא "המרסֵיֶיז" משום שהראשונים שאימצו אותו היו חיילים בני מרסיי. יש לו מסר לאומני ברור (כולל לפחות 11 התייחסויות לאלימות) - מסר מהפכני שנועד לסחוף את הצרפתים למלחמה נגד העריצות. תחת הסיסמה "סכנה למולדת!" התבצע גיוס המוני של תומכי המהפכה. לאחר נפילתו של נפוליאון נאסרה שירת "המרסייז", והוא נחשב להמנון השמאל הצרפתי. בתקופת הרפובליקה השלישית (החל משנת 1879) הוא הפך להמנון הצרפתי.
היסטוריה > רוסיה

בין המאה ה-18 למאה ה-19, רוסיה אימצה את ה"מרסייז" כהמנון מהפכני רפובליקני, בעיקר בקרב אלו שידעו צרפתית, כמעט בו זמנית עם אימוצו בצרפת. בשנת 1875, פיוטר לברוב, מהפכן ותאורטיקן נרודניקי, כתב למנגינה מילים רוסיות מקוריות, ו"המרסייז של הפועלים" הפך לאחד השירים המהפכניים הפופולריים ברוסיה, ושימש במהפכת 1905. לאחר מהפכת פברואר ב-1917, השיר שימש כהמנון הלאומי הבלתי רשמי של הרפובליקה הרוסית החדשה. אף לאחר מהפכת אוקטובר, השיר נותר בשימוש יחד עם ההאינטרנציונל.
מילות השיר

| תרגום לעברית | צרפתית |
| --- | --- |
קומו ילדי המולדת,  הגיע יום התהילה.  נגדנו ניצבת העריצות,  דגל מוכתם בדם הונף.  דגל מוכתם בדם הונף.  שומעים אתם, בשדות  גועים הגייסות הפראים הללו,  מגיעים עד זרועותיכם  לשסף את בניכם, את רעיכם.    אל הנשק, אזרחים!  היערכו בגדודים,  צעד, צעד!  ירווה דם טמא  את תלמינו.    אהבה קדושה למולדת  הדריכי, תמכי בידינו הנוקמות.  חירות, חירות יקרה,  הילחמי לצד מגינייך;  הילחמי לצד מגינייך.  תחת דגלינו, כדי שהניצחון  ירוץ לקול צלילייך הגבריים;  כדי שאויבייך הגוססים  יחזו בניצחונך ובתהילתנו!    אל הנשק...: Allons enfants de la Patrie,  Le jour de gloire est arrivé!  Contre nous de la tyrannie,  L'étendard sanglant est levé,  L'étendard sanglant est levé,  Entendez-vous dans les campagnes  Mugir ces féroces soldats?  Ils viennent jusque dans vos bras  Égorger vos fils, vos compagnes!    Aux armes, citoyens  Formez vos bataillons  Marchons, marchons!  Qu'un sang impur  Abreuve nos sillons!    Amour sacré de la Patrie,  Conduis, soutiens nos bras vengeurs  Liberté, Liberté chérie,  Combats avec tes défenseurs!  Combats avec tes défenseurs!  Sous nos drapeaux que la victoire  Accoure à tes mâles accents,  Que tes ennemis expirants  Voient ton triomphe et notre gloire!    Aux armes...
המנון צרפת במוזיקה > יהודית

הרבי (האחרון) מליובאוויטש הצמיד את מילות הפיוט האדרת והאמונה למנגינת המארסייז.